Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: valamint a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a
Paragraph Index: 258

1. Jelölések és fogalommeghatározások 1.1. Jelölések: — Ph a kompozit palack vizsgálati túlnyomása a víznyomáspróbánál (bar), — Phl a kompozit palack béléstest vizsgálati túlnyomása a víznyomáspróbánál (bar), — Po a töltet nyomása (üzemi nyomás) 15 ˚C-on (bar), — Pomax üzemi nyomás, a legnagyobb üzemi hőmérsékleten (bar), — Pb a kompozit palack felszakítási nyomása (bar), — Pb1 a kompozit palack béléstest felszakítási nyomása (bar), — V űrtartalom (l), — R e folyáshatár — acél (N/mm2), — Ys folyáshatár — alumínium (N/mm 2). 1.2. Kompozit palack bevonat: a kompozit palack külső része, amely szálasanyag és az azt megkötő és rögzítő beágyazóanyag kombinációja; a bevonattal a béléstest teljes felületét vagy csak a hengeres részét (abroncs bevonat) látják el. 1.3. Szálas anyag: a kompozit palack erősítésére szolgáló, végtelenített szál (pl. üvegszál, szénszál, aramidszál), amely kóc (szénszál) vagy pászma (üvegszál) formába van sodorva; ez a kompozit palack bevonatának teherviselő része. 1.4. Beágyazóanyag: műgyanta, amely megköti és rögzíti a szálasanyagokat. 1.5. Kompozit palack béléstest: a kompozit palack belső része, amely fémből vagy nemfémből készül, és amely egyrészt tömören tárolja a gázt, másrészt a gáznyomásból adódó feszültség egy részét viseli; ha a béléstest a próbanyomáson ébredő feszültségekből 5%-nál kevesebbet visel, akkor úgy kell tekinteni, hogy nem vesz részt a teherviselésben, ez esetben a béléstest feladata a gáztömörség biztosítása. * Értelmezése a Szabályzat I. fejezetének 2.16. pontja szerint. 1.6. Nemfém béléstest: hőre lágyuló, hőre keményedő vagy elasztomer anyagból készülhet. 1.7. Hőre lágyuló anyag: olyan műanyag, amely képes sorozatosan meglágyulni hő hatására, és megkeményedni, ha a hőmérséklet csökken. 1.8. Hőre keményedő anyag: olyan műanyag, amely hő vagy vegyi beavatkozás hatására megolvaszthatatlan és oldhatatlan termékké válik. 1.9. Elasztomer anyag: olyan anyag, amely adott hőmérsékleten legalább az eredeti hosszúsága kétszeresére ismételten megnyújtható, és amely a húzóerő megszüntetésekor azonnal visszanyeri megközelítően az eredeti hosszúságát. 1.10. Külső védőbevonat: olyan anyagréteg, amelyet a palack védelmére vagy esztétikai okok miatt használnak(a védőbevonat lehet víztiszta vagy mázolt. 1.11. Előfeszítési (autofrettage) eljárás: a fém béléstestű kompozit palackoknál alkalmazható olyan eljárás, amellyel a kívánt feszültségeloszlás kialakulása érdekében, a fém béléstestben — a folyáshatárnál nagyobb feszültség előidézésével — maradandó képlékeny alakváltozást hoznak létre, aminek eredményeképpen a béléstestben nyomófeszültség és a szálasanyagban húzófeszültség alakul ki akkor, ha belül légköri nyomás van. 1.12. Felszakítási túlnyomás: az a legnagyobb nyomás, amely a felszakítási vizsgálatnál a kompozit palackban keletkezik, és amelynél a palack, illetőleg a béléstest felszakad.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes